**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 25597/20.04.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

 la proiectul de hotărâre

privind însușirea documentației de prima înregistrare a unui imobil teren în suprafață de 309 mp, situat în municipiul Satu Mare, str. Martirilor Deportați

 Prin Decizia civilă nr. 1169/A/2022 pronunțată de Curtea de Apel Oradea în dosatul nr. 902/83/2020 s-a decis atribuirea în favoarea domnului Balog Alexandru Eugen a unei suprafețe de 2350 mp teren din totalul de 4847mp identificat cu număr cadastral 177856 Satu Mare. Terenul în cauză se află în centru orașului iar pe acest teren urmează a se realiza obiectivul de investiție ” Muzeul Industrializării forțate și al dezrădăcinării” proiect cuprins a fi finanțat în cadrul PNRR, componenta C11- Turism și cultură. În acest sens în urma discuțiilor purtate cu actualul proprietar, acesta a acceptat ca în locul terenului care face obiectul sentinței anterior menționată să primescă la schimb alte terenuri proprietatea Municipiului Satu Mare care în momentul de față sunt libere iar unul din terenurile solicitate la schimb este terenul ce face obiectul prezentului proiect de hotărâre.

 Luând în considerare cele de mai sus este necesară înscrierea terenului în suprafață de 309 mp în cartea funciară respectiv însușirea documentației cadastrale de primă înscriere întocmită de S.C. Syntax S.R.L. prin Budai Zsolt Petru la solicitarea autorității publice executive.

Prin prezenta documentație de primă înregistrare se desprinde o suprafață de 309 mp din întreg căreia i se atribuie un nou număr cadastral, pentru a se putea individualiza suprafața ce va face obiectul schimbului. Mai mult, din măsurătorile efectuate la fața locului și corespondența cu înscrisurile de carte funciară, s-a constatat că în realitate nu se regăsește întreaga suprafață din CF motivele fiind metodele de măsurare empirice folosite la momentul înființării cărții funciare respectiv anii 1943 la care se adaugă numeroasele parcelări efectuate în zonă care au afectat limitele fizice ale imobilului.

 Municipiul Satu Mare a uzucapat în urma unui dosar de instanță terenul conform suprafețelor din acte însă conform extrasul de carte funciară nr. 3329 a rămas notată din anul 1943 o construcție – casă în proprietatea unor persoane fizice care nu poate fi reglementată. Astfel se va înscrie într-o coală de carte funciară nou înființată suprafață de 309 mp iar diferența de suprafață împreună cu construcția vor rămâne în actuala coală de CF.

 Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

 **Șef serviciu Consilier**

 **Faur Mihaela Văscan Adrian Viorel**

Faur Mihaela /2ex